open-index/open-wikipedia-markdown huggingface dataset:
New Greek TV

Το **New Greek TV** (NGTV) είναι Αμερικάνικο ελληνόγλωσσο τηλεοπτικό κανάλι που εκπέμπει από την Αστόρια στην Νέα Υόρκη. Ξεκίνησε το Δεκέμβριο του 1987 ως "Εθνική ελληνική Τηλεόραση" στην πλατφόρμα Time Warner Cable από τον ιδρυτή του, τον Δημήτρη Καστανά. Το NGTV, το πρώτο κανάλι που μεταδίδεται στα ελληνικά, μεταδίδει ένα μείγμα από δικές του παραγωγές για την ελληνοαμερικανική κοινότητα στη Νέα Υόρκη και την γύρω περιοχή, καθώς και ξένο περιεχόμενο προερχόμενο απευθείας από την Ελλάδα.

Στις 2 Αυγούστου 2012, η NGTV πωλήθηκε σε ιδιωτική επενδυτική ομάδα με επικεφαλής την ελληνοαμερικανή τηλεοπτική διασημότητα Γιάννα Δαρίλη. Μετά την ανάληψη της ιδιοκτησίας του καναλιού, η Δαρίλη ανανέωσε το κανάλι με νέα εμφάνιση και νέα εστίαση. Η νέα υπηρεσία ονομάζεται πλέον "New Greek TV", με στόχο τη νέα γενιά των ελληνοαμερικανών.

Τον Σεπτέμβριο του 2014, η NGTV ξεκίνησε στον Καναδά από την Bell Fibe TV μέσω συμφωνίας με τον Καναδικό όμιλο Ethnic Channels Group. Επίσης, ξεκίνησε στις ΗΠΑ από την RCN Cable, αλλά προς το παρόν είναι διαθέσιμο μόνο στην αγορά της Νέας Υόρκης.

## Προγραμματισμός
Το New Greek TV προβάλλει μείγμα από δικές του παραγωγές και ξένο περιεχόμενο από την Ελλάδα, τα οποία προέρχονται από διάφορα ελληνικά Κανάλια, όπως τα Action 24, Open TV και Star Channel. Μεταδίδει ειδήσεις και τρέχουσες υποθέσεις, ψυχαγωγία, αθλητικά, ταξιδιωτικά, μαγειρικές εκπομπές, εκπομπές συζήτησης και πολλά άλλα. 

Ο αρχικός προγραμματισμός του NGTV περιλαμβάνει τα ακόλουθα:

* ***NGTV Ειδήσεις*** -  καθημερινό δελτίο ειδήσεων στα ελληνικά, το οποίο μεταδίδει τοπικές και εθνικές ειδήσεις από τη Δευτέρα έως τη Παρασκευή στις 18:30
* ***Το Βήμα Του Ιπποκράτη*** - Πρόγραμμα υγείας. Μεταδίδεται κάθε Τετάρτη στις 20:30.
****Προσωπογραφίες -*** Κοινοτικές ειδήσεις και τρέχουσες υποθέσεις
* ***Καλημέρα ΗΠΑ*** - Εβδομαδιαία ενημερωτική εκπομπή, μεταδίδεται κάθε Παρασκευή στις 10:00.
* ***Θεία Λειτουργία*** - Μεταδίδεται κάθε Κυριακή στις 10:00.

## Παραπομπές


## Εξωτερικοί σύνδεσμοι

* adikfilm 

Κατηγορία:Αμερικάνικοι τηλεοπτικοί σταθμοί
Φ.Σ. Μακεδονικός Σιάτιστας

Το **Φίλαθλο Σωματείο Μακεδονικός Σιάτιστας** είναι ποδοσφαιρική ομάδα που εδρεύει στη Σιάτιστα. Τα χρώματα του είναι το πράσινο και το λευκό. Έδρα του αποτελεί το Δ.Α.Κ. Σιάτιστας. Αποτελεί μέρος της Ένωσης Ποδοσφαιρικών Σωματείων Κοζάνης.

## Ιστορία
Το 1967 κατακτά το πρωτάθλημα της ΕΠΣ Βορειοδυτικής Μακεδονίας. Το 1972 κατακτά ξανά το πρωτάθλημα της ΕΠΣ Βορειοδυτικής Μακεδονίας. Συμμετείχε στο ειδικό ερασιτεχνικό πρωτάθλημα για την άνοδο στην Β΄ Εθνική αλλά δεν κατάφερε να ανέβει.

Το 1974 συμμετέχει στο Ειδικό ερασιτεχνικό πρωτάθλημα και ανεβαίνει στην Β΄ Εθνική. Το 1975 τερμάτισε στην 18η θέση και υποβιβάστηκε. Το 1977 κατακτά το τρίτο του πρωτάθλημα και συμμετέχει στο ειδικό ερασιτεχνικό πρωτάθλημα. Εξασφάλισε την παρουσία του στην νεοσύστατη εθνική ερασιτεχνική. Το 1978 κατακτά το πρωτάθλημα και ανεβαίνει στην Β΄ Εθνική. Το 1979,στην Β΄ Εθνική,τερμάτισε στην 14η θέση και παρέμεινε στην κατηγορία. Το 1980 τερμάτισε στην τελευταία θέση και υποβιβάστηκε.

Το 1981 επέστρεψε στην εθνική ερασιτεχνική. Τερμάτισε στην 14η θέση και παρέμεινε στην κατηγορία. Το 1982 τερμάτισε στην 11η θέση. Με την θέση που κατέκτησε συμμετείχε στην νεοσύστατη Δ΄ Εθνική. Το 1983 κατέκτησε την 10η θέση και παρέμεινε στην κατηγορία. Το 1984 κατέκτησε την 5η θέση. Την σύνθεση της ομάδας αποτελούσαν: Σαμαράς Ι, Γαλανός, Μπλιάγκος, Λιάβας ,Τσιούκρας Ι, Λιούμπας, Σαμαράς ΙΙ, Πλιάτσικας, Γκέσος, Γράβας, Παπαρίζος, Τσιούκρας ΙΙ).

Το 1985 κατέκτησε την 8η θέση. Το 1986 τερμάτισε στην τελευταία θέση και υποβιβάστηκε. Το 1988 κατέκτησε το πρωτάθλημα και συμμετείχε στο ειδικό ερασιτεχνικό πρωτάθλημα, όπου κατάφερε να ανέβει ξανά στην Δ΄ Εθνική. Το 1989 τερμάτισε στην 13η θέση. Το 1990 τερμάτισε στην 10η θέση. Το 1991 τερμάτισε στην 5η θέση. Το 1992 τερμάτισε στην 5η θέση. Το 1993 τερμάτισε στην 10η θέση. Το 1994 τερμάτισε στην 11η θέση και υποβιβάστηκε.

Το 2000 συγχωνεύτηκε με τον Άρη Σιάτιστας δημιουργώντας την «Α.Ε. Σιάτιστας». Το 2009 επανήλθε η ονομασία του, όποτε και η Α.Ε. Σιάτιστας μετονομάστηκε σε «Φ.Σ. Μακεδονικός Σιάτιστας». Το 2011 συμμετέχει ξανά στην Δ΄ Εθνική. Το 2018 κατέκτησε το πρωτάθλημα και ανέβηκε στην Γ΄ Εθνική. Στον 3ο όμιλο της Γ΄ Εθνικής (2018-19) τερμάτισε στην 11η θέση και υποβιβάστηκε στο τοπικό.

Έχει κερδίσει πέντε φορές το Κύπελλο Ε.Π.Σ. Κοζάνης.

## Πορεία στις εθνικές κατηγορίες

## Τίτλοι – Διακρίσεις
* Πρωτάθλημα Γ΄ Εθνικής: 1 (1978)
* Πρωτάθλημα Ε.Π.Σ. Β.Δ. Μακεδονίας/Κοζάνης: 4 (1967, 1972, 1977, 2018)
* Κύπελλο Ε.Π.Σ. Β.Δ. Μακεδονίας/Κοζάνης : 4 (1973, 1974, 1981, 1990, 2025)

## Παραπομπές


Κατηγορία:Αθλητικοί σύλλογοι Κοζάνης
Κατηγορία:Ιδρύσεις αθλητικών συλλόγων το 1954
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1954
Μαζική αυτοκτονία γυναικών στο Τόχα Χάλσα (Πακιστάν, 1947)

Το 1947 συνέβη **μαζική αυτοκτονία** περίπου 90 γυναικών Σιχ στο χωριό **Τόχα Χάλσα** (Thoha Khalsa) του σημερινού Πακιστάν.

Το 1946 και 1947, μετά την παραχώρηση ανεξαρτησίας στις πρώην Βρετανικές Ινδίες, ξέσπασαν φυλετικές/θρησκευτικές συγκρούσεις μεταξύ Ινδουιστών, Σιχ και Μουσουλμάνων, ιδιαίτερα στα όρια μεταξύ των σημερινών κρατών της Ινδίας και του Πακιστάν. Συνέβησαν μαζικές εκδηλώσεις βίας όπου, μεταξύ άλλων, πολλές γυναίκες και των δυο πλευρών (Ινδουϊστές/Σιχ - Μουσουλμάνοι) έπεσαν θύματα απαγωγών (όπως και παιδιά), βιασμών και άλλων εξευτελισμών, όπως δημόσιων ξεγυμνωμάτων. Στη διάρκεια αυτών των επεισοδίων, πολλές γυναίκες αυτοκτόνησαν πέφτοντας σε πηγάδια. Η διακοινοτική βία έπληξε κυρίως τις γυναίκες, καθόσον αυτές θεωρούνταν τα πρόσωπα στα οποία αποτυπωνόταν η «τιμή» κάθε οικογένειας.

Ένα σημαντικό περιστατικό μαζικής αυτοκτονίας τιμής συνέβη στο χωριό Thoha Khalsa, που τότε κατοικείτο από Σικχ. Τον Μάρτιο του 1947, μουσουλμάνοι μπήκαν στο χωριό και έδωσαν τελεσίγραφο στους κατοίκους να εξισλαμισθούν. Μετά από μερικών ημερών αντίσταση, οι Σιχ έκριναν ότι δεν μπορούσαν πλέον να αντισταθούν και άρχισαν να σκοτώνουν τις γυναίκες τους για να μη συλληφθούν από τους εχθρούς. Άλλες γυναίκες, μερικές με παιδιά στα χέρια, συγκεντρώθηκαν γύρω από ένα πηγάδι του χωριού και άρχισαν να πέφτουν μέσα σ' αυτό, λέγοντας προσευχές. Μερικές δεν κατάφεραν να πνιγούν γιατί το πηγάδι είχε γεμίσει πτώματα. Συνολικά περίπου 90 γυναίκες αυτοκτόνησαν.

## Παραπομπές


Κατηγορία:Περιστατικά βίας εις βάρος γυναικών
Κατηγορία:Μαζικές αυτοκτονίες
Κατηγορία:Μαζικές δολοφονίες
Κατηγορία:Δολοφονίες στο Πακιστάν
Τζιρόλαμο Αλιμπράντι

Ο **Τζιρόλαμο Αλιμπράντι** (ιταλ.: *Girolamo Alibrandi*, 1470-1524), ήταν Ιταλός ζωγράφος, που γεννήθηκε και έζησε στη Σικελία. Αποκλήθηκε «ο Ραφαήλ της Μεσσήνης» (*il Raffaello di Messina*).

## Βιογραφικά στοιχεία
Ο Αλιμπράντι διδάχθηκε ζωγραφική πρώτα στη σχολή του Αντονέλλο ντα Μεσσίνα. Η φήμη που είχε αποκτήσει ο δάσκαλός του στη Βενετία του προκάλεσε την επιθυμία να επισκεφθεί αυτή την πόλη. Εκεί γνώρισε και έγινε φίλος με τον Τζορτζόνε. Στη συνέχεια ο Αλιμπράντι πήγε στο Μιλάνο, όπου μαθήτευσε κοντά στον Λεονάρντο ντα Βίντσι. Μετά πήγε στη Ρώμη, όπου μελέτησε την τέχνη της ύστερης αρχαιότητας και τα έργα του Ραφαήλ. Από τη Ρώμη πήγε στην Πάρμα και από εκεί επέστρεψε στη Μεσσήνη της Σικελίας, εργαζόμενος εκεί μέχρι το τέλος της ζωής του. Στην πόλη της Μεσσήνης βρίσκονται σήμερα τα καλύτερα έργα του. Ο καλλιτέχνης απεβίωσε σε ηλικία 54 ετών από πανούκλα στη Μεσσήνη.

## Το έργο του
Το σημαντικότερο έργο του θεωρείται από τους περισσότερους ότι είναι η μεγάλη εικόνα της Υπαπαντής, που φιλοτεχνήθηκε το 1519 για την Εκκλησία της Καντελόρα (Chiesa della Candelora). Αργότερα το έργο αυτό μεταφέρθηκε στον ναό του Αγίου Νικολάου dei Gentiluomini και, μετά από σοβαρές ζημιές που υπέστη κατά τον μεγάλο σεισμό της Μεσσήνης το 1908, βρίσκεται σήμερα στη συλλογή του Museo Civico στη Μεσσήνη. Ο Αλιμπράντι ζωγράφισε επίσης έναν «Εξαγνισμό της Παρθένου», που στεγάζεται σήμερα στον Καθεδρικό ναό της Μεσσήνης.

## Παραπομπές


## Πηγές
*  Bryan, Michael: το λήμμα «Alibrando, Girolamo» στο έργο *Bryan's Dictionary of Painters and Engravers*, τόμος Ι (A-K), 3η έκδοση, George Bell & Sons, Λονδίνο 1886
* Το λήμμα «Αλιμπράντι Ιερώνυμος» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 294

Κατηγορία:Ιταλοί ζωγράφοι του 15ου αιώνα
Κατηγορία:Σικελιώτες
Κατηγορία:Ιταλοί ζωγράφοι του 16ου αιώνα
Πασκουάλε Μαλιπιέρο

Ο **Πασκουάλε Μαλιπιέρο** (Ιταλικά : *Pasquale Malipiero*, Βενετία 1392 - Βενετία 7 Μαΐου 1462) ήταν Βενετός πολιτικός που διετέλεσε 66ος Δόγης της Βενετίας (30 Οκτωβρίου 1457 - 7 Μαΐου 1462). Διαδέχτηκε τον δόγη Φραντσέσκο Φόσκαρι και η εκλογή του έγινε ειδικά από τους εχθρούς της Οικογένειας Φοσκάρι. Υπέγραψε έναν αριθμό από μέτρα που περιόριζαν τις εξουσίες στο Συμβούλιο των Δέκα. Πέθανε στις 7 Μαΐου 1462 και τάφηκε στον Ναό Αγίων Ιωάννου και Παύλου, τον παραδοσιακό τόπο ταφής των δόγηδων από τον 15ο αιώνα, τον διαδέχθηκε στην θέση του δόγη ο Κριστόφορο Μόρο. Παντρεύτηκε την Τζιοβάννα Ντάντολο μέλος του Οίκου των Ντάντολο.

## Παραπομπές
 		


## Πηγές

*̈Γερμανική Εθνική Βιβλιοθήκη, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei.

Κατηγορία:Δόγηδες της Βενετίας
Μόρος

Στην ελληνική μυθολογία, ο **Μόρος** ήταν η θεότητα-προσωποποίηση της επικείμενης μοίρας, που οδηγεί τους θνητούς στο θανάσιμο πεπρωμένο τους. 

## Οικογένεια
Ο Μόρος ήταν γιος της Νυκτός, της αρχέγονης θεάς της νύχτας. Ο Μόρος ήταν επομένως αδελφός των Μοιρών, οι οποίες έλεγχαν το πεπρωμένο. Αδέλφια του Μόρου ήταν επίσης ο Θάνατος και οι Κήρες, που αντιπροσώπευαν τη φυσική πλευρά του θανάτου (οι Κήρες ήταν φορείς του βίαιου θανάτου και της θανατηφόρου αρρώστιας, ενώ ο Θάνατος προσωποποιούσε τον ήρεμο θάνατο).

Ο Υγίνος γράφει ότι πατέρας του Μόρου ήταν ο Έρεβος, αλλά στη *[[Θεογονία]]* του Ησιόδου αφήνεται να εννοηθεί ότι η Νυξ γέννησε τον Μόρο, όπως και τα άλλα αδέλφια του, από μόνη της.

## Μύθοι
Στην τραγωδία *[[Προμηθεύς Δεσμώτης]]* του Αισχύλου ο ομώνυμος Τιτάνας αναφέρει ότι έδωσε στους ανθρώπους το πνεύμα της Ελπίδας, προκειμένου να τους βοηθήσει να αγνοούν το αναπόφευκτο του Μόρου. Επίσης ο Μόρος αναφέρεται ως ο «καταστροφέας θεός, ο οποίος, ακόμη και στο βασίλειο του Άδη, δεν αφήνει το θύμα του ελεύθερο», κάτι που υποστηρίζει την εικόνα του ως αντιπροσώπου του αναπόφευκτου του θανάτου.

## Παραπομπές


Μορος
Χίνεγια

thumb|right|285px|Φθινοπωρινό τοπίο στη νήσο Χίνεγια
Η **Χίνεγια** (*Hinnøya*) είναι το μεγαλύτερο νησί της Νορβηγίας εκτός από τα μεγαλύτερα νησιά του Αρχιπελάγους Σβάλμπαρντ (Σπιτσβέργης), το τέταρτο μεγαλύτερο συνολικά, με έκταση 2.204,7 τ.χλμ.. Απέχει πολύ λίγο από τη δυτική ακτή της Βόρειας Νορβηγίας. Η νήσος βρίσκεται ολόκληρη βορείως του Βόρειου Πολικού Κύκλου, με τα 1275 τ.χλμ. να υπάγονται στην Κομητεία Νόρντλαντ και τα υπόλοιπα 930 στην Κομητεία Τρομς.

Το 2016 η Χίνεγια είχε 32.688 κατοίκους. Η μοναδική πόλη στο νησί είναι το Χάρσταντ, όπου διαμένουν τα 2/3 του συνολικού πληθυσμού του νησιού.

## Ονομασία
Η αρχαία σκανδιναβική μορφή του ονόματος της νήσου ήταν απλώς *Hinn* (το επίθεμα *-øya*, που σημαίνει «το νησί», προστέθηκε αργότερα). Η Χίνεγια σχίζεται σχεδόν σε δύο μέρη από δύο φιόρδ, οπότε το παλαιό όνομα ετυμολογείται πιθανώς από ένα αρχαίο ρήμα που σημαίνει «(δια)χωρίζω» ή «κόβω».

## Γεωγραφία
Η Χίνεγια έχει αρκετά φιόρδ, δύο από τα οποία, το Γκούλεσφιόρντεν στα βορειοανατολικά και το Εκσφιόρντεν στα νοτιοδυτικά, έχουν πολύ μεγάλο μήκος και σχεδόν διχοτομούν τη νήσο. Υπάρχει ένας ισθμός πλάτους 5 χιλιομέτρων ανάμεσα στους μυχούς των δύο φιόρδ, ενώ το νησί έχει μήκος 80 χιλιομέτρων και πλάτος 55 χλμ. Το μεγαλύτερο μέρος του εδάφους είναι ορεινό και τραχύ, ιδίως στο νότιο μέρος της νήσου.

Η καλύτερη γεωργική γη βρίσκεται στα βορειοανατολικά, στους δήμους Χάρσταντ και Κβαίφιορντ. Στο νότιο μέρος βρίσκεται το Εθνικό Πάρκο Μέυσαλεν, που περιλαμβάνει το ψηλότερο βουνό της νήσου, το ύψους 1.262 μέτρων, το Μέυσαλεν. Επιπλέον, στο βορειοδυτικό μέρος της Χίνεγια, κοντά στο χωριό Φόρφιορντ, υπάρχει ένα καταφύγιο άγριας φύσεως, που καταλαμβάνει μία κοιλάδα με δάση και τυρφώνες, και περιλαμβάνει τα αρχαιότερα πεύκα στη Νορβηγία, ηλικιών μεγαλύτερων των 700 ετών.

## Κλίμα
Το Μπόρκενες στον Δήμο Κβαίφιορντ (υψόμετρο 36 μέτρα) έχει μέση ετήσια θερμοκρασία 4 °C και μέσες ετήσιες κατακρημνίσεις 820 χιλιοστόμετρα (mm). Η νότια ακτή της νήσου είναι πολύ υγρότερη, με 1.800 mm ετήσιες κατακρημνίσεις.

## Μεταφορές
Η Χίνεγια συνδέεται από το 1967 με την ηπειρωτική Νορβηγία με την κρεμαστή γέφυρα των στενών Τγιέλντσουντετ, η οποία έχει μήκος 1.007 μέτρα. Στα δυτικά η Χίνεγια συνδέεται με τη νήσο Λάνγκεγια με τη μήκους 948 μέτρων Γέφυρα Σόρτλαντ, ενώ στα βορειοδυτικά συνδέεται με τη νήσο Άνεγια με την ομώνυμη γέφυρα, μήκους 750 μέτρων. Τέλος, η Χίνεγια συνδέεται με το αρχιπέλαγος Λόφοτεν με την εθνική οδό «Lofast», που εγκαινιάσθηκε την 1η Δεκεμβρίου 2007. Η «Lofast» αποτελεί τμήμα της Ευρωπαϊκής Οδού E10.

Υπάρχει επίσης σύνδεση με πορθμείο στα νοτιοανατολικά, μεταξύ του χωριού Λέντινγκεν και του χωριού Μπόγκνες στην ηπειρωτική χώρα, που διασχίζει το φιόρδ Βεστφιόρντεν.

## Παραπομπές


## Εξωτερικοί σύνδεσμοι

*Η άγρια ζωή της περιοχής

Χινεγια
Νικολό Τρον

Ο **Νικολό Τρον** (Ιταλικά : *Nicolò Tron* 1399 - 1473) ήταν ο 68ος Δόγης της Βενετίας (1471 - 1473)
Μέλος της Οικογένειας πατρικίων Τρον που η παρουσία της καταγράφεται τον Μεσαίωνα στην Βενετία έγινε πλούσιος χάρη στην σύντομη εμπορική του σταδιοδρομία με την οποία υπηρέτησε την Δημοκρατία της Βενετίας. Ο Νικολό Τρον ήταν υπεύθυνος σε ναυτικά θέματα και πρέσβης στον πάπα Πίο Β΄. Παντρεύτηκε την Αλιοντέα Μοροζίνι που έμεινε γνωστή σαν *Ντέα Τρον* ή *Ντεα Μόρο*.

## Δόγης της Βενετίας

Εξελέγη Δόγης της Βενετίας υπερισχύοντας στους αντιπάλους του Πιέτρο Μοτσενίγκο και Αντρέα Βεντραμίν που τον διαδέχθηκαν αργότερα. Την σύντομη περίοδο της ηγεμονίας του η Δημοκρατία της Βενετίας σταθεροποίησε την κατοχή της Κύπρου και βελτίωσε τις σχέσεις του με την Οθωμανική Αυτοκρατορία χάρη στην συμμαχία του με τον Πέρση Ουσσάν Χασσάν Μπεγκ. Οι μεγάλες του ικανότητες οδήγησαν την Βενετία σε μια περίοδο προσωρινής ευημερίας αλλά η ναυτική του πολιτική χρέωσε σημαντικά τα ταμεία της δημοκρατίας.

## Νομισματική πολιτική

Ο Νικολό Τρον αναμόρφωσε το νομισματικό σύστημα της Βενετίας, εισήγαγε ένα νέο νόμισμα την *"Λίρα"* με την προτομή του ίδιου του δόγη στο πίσω μέρος σύμφωνα με την μορφή μορφή των αρχαίων νομισμάτων. Η πρακτική αυτή ήρθε σε αντίθεση με την πρακτική που υπήρχε μέχρι τότε στην Βενετία που ο ηγέτης δεν έπρεπε να λατρεύεται, μετά τον θάνατο του το νόμισμα άλλαξε απεικονίζοντας αυθαίρετα ένα γονατισμένο δόγη. Ο τάφος του Νικολό Τρον ανατέθηκε στον γιο του Φίλιππο Τρον στην Σάντα Μαρία Γκλοριόζα ντέι Φράρι, η διακόσμηση του ανατέθηκε στον Αντώνιο Ρίτζο, μια επιγραφή δείχνει ότι χρηματοδοτήθηκε από τα λάφυρα στους πολέμους του με τους Τούρκους.

## Παραπομπές
 		


## Πηγές

*Γερμανική Εθνική Βιβλιοθήκη, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei.

## Εξωτερικοί σύνδεσμοι

*Οι δόγισσες της Βενετίας

Κατηγορία:Δόγηδες της Βενετίας
Νικολό Μαρτσέλλο

Ο **Νικολό Μαρτσέλλο** (Ιταλικά : *Nicolò Marcello*, 1397 - 1 Δεκεμβρίου 1474) ήταν ο 69ος Δόγης της Βενετίας (13 Αυγούστου 1473 - 1 Δεκεμβρίου 1474). Ο Τιτσιάνο ζωγράφισε την προτομή του πολύ μετά τον θάνατο του με έμπνευση από περασμένες προτομές του 15ου αιώνα.
Ο Νικολό Μαρτσέλλο ήταν έμπορος με την Ανατολή, ανέλαβε σημαντικές δημόσιες θέσεις στην Δημοκρατία της Βενετίας πριν την εκλογή του όπως μέλος στο Συμβούλιο των Δέκα και Πραίτωρ. Παντρεύτηκε δυο φορές σε πρώτο γάμο την Μπιάνκα Μπαρμπαρίγκο και σε δεύτερο γάμο την Κονταρίνα Κονταρίνι με την οποία απέκτησε μια κόρη. 

## Δόγης της Βενετίας

Εξελέγη Δόγης της Βενετίας αφού υπερίσχυσε απέναντι στους αντιπάλους του Πιέτρο Μοτσενίγκο και Αντρέα Βεντραμίν που τον διαδέχθηκαν αργότερα. Το σύντομο διάστημα της ηγεσίας του αναμόρφωσε τα οικονομικά στην Βενετία και εισήγαγε νέο νόμισμα το *"Μαρτσέλλο"*, στην διαθήκη του κληροδότησε την περιουσία του σε φιλανθρωπικά ιδρύματα. Με τον θάνατο του σχεδιάστηκε ένα μνημείο από τον γλύπτη Πιέτρο Λομπάρντο (1435 - 1515) και τοποθετήθηκε στον ναό της Σάντα Μαρίνας, όταν καταστράφηκε η εκκλησία (1818) το μνημείο μεταφέρθηκε στον Ναό Αγίων Ιωάννου και Παύλου. Η θέση του τάφου του παραμένει άγνωστη.

## Παραπομπές
 		


## Πηγές

*MARCELLO, Nicolò, Dizionario Biografico degli Italiani - Volume 69 (2007)
*Mosto, Andrea da (1983). I Dogi di Venezia. Florence: Giunti.

Κατηγορία:Δόγηδες της Βενετίας
Μέθοδος Χαουσχόλντερ

Στα μαθηματικά και πιο συγκεκριμένα στην αριθμητική ανάλυση, οι **μέθοδοι του Χαουσχόλντερ** είναι μια κλάση αλγορίθμων εντοπισμού ρίζας που χρησιμοποιούνται για τις εξισώσεις μιας πραγματικής μεταβλητής με συνεχή παράγωγα μέχρι κάποια τάξη . Κάθε μία από αυτές τις μεθόδους χαρακτηρίζεται με τον αριθμό , η οποία είναι γνωστή ως η σειρά της μεθόδου. Ο αλγόριθμος είναι επαναληπτικός και έχει ρυθμό σύγκλισης .

Αυτές οι μέθοδοι ονομάζονται προς τιμήν του αμερικανού μαθηματικού Άλστον Σκοττ Χαουσχόλντερ.

## Εξωτερικοί σύνδεσμοι

*  *Note*: Use the PostScript version of this link; the website version is not compiled correctly.

Κατηγορία:Αλγόριθμοι
Πιέτρο Μοτσενίγκο

Ο **Πιέτρο Μοτσενίγκο** (Ιταλικά : *Pietro Mocenigo*, 1406 - 1476), μέλος της Οικογένειας Μοτσενίγκο ήταν Δόγης της Βενετίας (1474 - 1476).

## Στρατιωτικές επιτυχίες

Ο Πιέτρο Μοτσενίγκο ήταν ένας από τους κορυφαίους Βενετούς στρατάρχες, αναδιοργάνωσε το Βενετσιάνικο ναυτικό που είχε διαλυθεί όταν η Οθωμανική Αυτοκρατορία κατέλαβε την Χαλκίδα (1470). Κυρίευσε και κατέστρεψε την Σμύρνη (1472), τοποθέτησε την Βενετή Αικατερίνη Κορνάρο μετά τον θάνατο του συζύγου της Ιακώβου Β΄ της Κύπρου και του γιου της Ιακώβου Γ΄ της Κύπρου (1474) βασίλισσα της Κύπρου υπό Βενετική προστασία. Η Αικατερίνη Κορνάρο θα κληροδοτήσει αργότερα την Κύπρο στην Δημοκρατία της Βενετίας (1489). Νίκησε ξανά τους Τούρκους στα Σκόδρα αλλά μετά την κατάληψη της πόλης πέθανε από επιδημία. 

Τάφηκε στον Ναό Αγίων Ιωάννου και Παύλου παραδοσιακό τόπο ταφής των δόγηδων από τον 15ο αιώνα, ο τάφος του διακοσμήθηκε από τον Πιέτρο Λομπάρντο (1435 - 1515). Ο Κοριολάν Κιππίκο (1425 - 1493) ένας από τους σπουδαιότερους στρατηγούς του περιγράφει την εκστρατεία του 1474 - 1475 και δίνει σημαντικές πληροφορίες για τις συγκρούσεις ανάμεσα στους χριστιανούς και τους Οθωμανούς τον 15ο αιώνα. Ο Πιέτρο Μοτσενίγκο παντρεύτηκε την Λάουρα Ζόρζι.

## Παραπομπές
 		


## Πηγές

*Chisholm, Hugh, ed. (1911). "Mocenigo". Encyclopædia Britannica (11th ed.). Cambridge University Press.
*Cippico, Coriolano; Petkov, Kiril (2014). Kiril Petkov, ed. The Deeds of Commander Pietro Mocenigo in Three Books

## Εξωτερικοί σύνδεσμοι

*Οι δόγισσες της Βενετίας

Κατηγορία:Δόγηδες της Βενετίας
Κατηγορία:Οικογένεια Μοτσενίγκο
Εξέγερση του Χέιμαρκετ

Η **εξέγερση του Χέιμαρκετ** ήταν αιματηρό επεισόδιο που σημειώθηκε στις 4 Μαΐου του 1886  στην Πλατεία Χέιμαρκετ του Σικάγο των ΗΠΑ, όταν διαδηλωτές που ήταν μέλη του κινήματος του αναρχισμού και είχαν συγκεντρωθεί εκεί για να διαδηλώσουν υπέρ απεργών εργατών, συνεπλάκησαν με τις αστυνομικές δυνάμεις. Αποτέλεσμα ήταν να σκοτωθούν συνολικά 11 άτομα, μεταξύ των οποίων ήταν επτά αστυνομικοί και να τραυματισθούν δεκάδες άνθρωποι.
Τέσσερις από τους συλληφθέντες διαδηλωτές θεωρήθηκε από το δικαστήριο όπου παραπέμφθηκαν, ότι με τους λόγους τους είχαν παρακινήσει σε βίαιες εκδηλώσεις το συγκεντρωμένο πλήθος και με βάση αυτό το σκεπτικό καταδικάσθηκαν σε θάνατο και εκτελέσθηκαν με απαγχονισμό.
## Παραπομπές


Χειμαρκετ εξεγερση
Κατηγορία:Ιστορία των Ηνωμένων Πολιτειών (1865-1918)
Κατηγορία:Ιστορία του σοσιαλισμού
Κατηγορία:Κομμουνισμός στις Ηνωμένες Πολιτείες
Κατηγορία:Ιστορία του αναρχισμού
Κατηγορία:Τρομοκρατικά γεγονότα στις Ηνωμένες Πολιτείες
Νικηφόρος ο πραιπόσιτος

Ο **Νικηφόρος** ήταν βυζαντινός αυλικός αξιωματούχος, Πραιπόσιτος, που είναι γνωστός για ένα αδίκημα που έκανε και την τιμωρία του.

Ο Νικηφόρος έζησε την εποχή του αυτοκράτορα Θεόφιλου τον 9ο αιώνα, κατείχε το αξίωμα του πραιπόσιτου ,δηλαδή του αρχιθαλαμηπόλου. Ο Νικηφόρος εκμεταλλευόμενος προφανώς την θέση του σφετερίστηκε ένα τρικάταρτο καράβι με όλο το φορτίο το οποίο το είχε κουμπαριά με μία χήρα. Η χήρα για να βρει το δίκιο της, εφόσον δεν τα κατάφερε στα δικαστήρια, απευθύνθηκε σε μίμους του Ιπποδρόμου, ηθοποιοί της εποχής, που έδιναν παραστάσεις μπροστά στον αυτοκράτορα. Οι μίμοι έκαναν ένα αυτοσχέδιο δρώμενο στον ιππόδρομο μπροστά στον αυτοκράτορα με την ιστορία της χήρας και του Νικηφόρου.

Ο αυτοκράτορας ζήτησε να μάθει τι έχει γίνει και κάλεσε και την χήρα να του πει τα γεγονότα, έπειτα διέταξε να συλλάβουν τον Νικηφόρο και να τον κάψουν με την επίσημη στολή του στον Ιππόδρομο, επέστρεψε το πλοίο με το φορτίο στη χήρα ενώ της έδωσε και μέρος της περιουσίας του Νικηφόρου.

## Παραπομπές


Κατηγορία:Βυζαντινοί του 9ου αιώνα
Κατηγορία:Βυζαντινοί πραιπόσιτοι
Ζέλντα Φιτζέραλντ

Η **Ζέλντα Φιτζέραλντ**, το γένος **Sayre** (**Zelda Fitzgerald**, Μοντγκόμερι, Αλαμπάμα, ΗΠΑ, 24 Ιουλίου 1900 – Άσβιλ, Βόρεια Καρολίνα, 10 Μαρτίου 1948) ήταν Αμερικανίδα σοσιαλίστρια, συγγραφέας, ζωγράφος, σύζυγος του λογοτέχνη και εκδότη Σκοτ Φιτζέραλντ. Η επιρροή της στο σύζυγό της σχολιάσθηκε αρνητικά από τον Έρνεστ Χέμινγουεϊ, τον οποίο η ίδια απεχθανόταν. Τη δεκαετία του ’30 διαγνώσθηκε με σχιζοφρένεια και ακολούθησε θεραπευτική αγωγή σε διάφορες κλινικές. Πέθανε τραγικά, το 1948, κατά τη διάρκεια πυρκαγιάς στο θεραπευτικό κέντρο όπου νοσηλευόταν. Το 1992 το όνομά της εισήχθη στο «Hall of Fame» των γυναικών της Αλαμπάμα και το 2017 η ζωή της αναπαράχθηκε σε τηλεοπτικό σίριαλ με τίτλο: «Z: The Beginning of Everything».
## Πηγές
* Zelda Fitzgerald στην Britannica.com

## Παραπομπές


Κατηγορία:Αμερικανοί συγγραφείς
Εξάκτωρ

Ο **Εξάκτωρ** ήταν ρωμαικός και Βυζαντινός διοικητικός τίτλος στην Αίγυπτο . Από το 309 σε παπύρους το αξίωμα εμφανίζεται ισάξιο με στρατηγό, από τον 4ο αιώνα ο Εξάκτωρ έχασε αρμοδιότητες από τον παγάρχη και σαν αξίωμα αναφέρεται ως τον 6ο αιώνα.

Ο Εξάκτωρ εμφανίστηκε στην Ρωμαϊκή Αυτοκρατορία τον 1ο αιώνα, που ήταν υπεύθυνος για την συλλογή των φόρων. οικονομικές υποθέσεις και την καταγραφή στο κτηματολόγιο. Στην Βυζαντινή Αυτοκρατορία είχε υφιστάμενους τους *αρχιυπηρέτη*, τον *οξυγράφο*. τον *υπηρέτη*, τον *φρουρό*, τον *επίσταθμο* και τον *στασίζοντα*. Από τον 4ο αιώνα πιστεύεται οτι ο Εξάκτωρ να αντικατέστησε το αξίωμα του στρατηγού, με δικαστικές κι άλλες αρμοδιότητεςα, αφού από τότε αναφέρεται σε παπύρους μόνο αυτό το αξίωμα και ο εξάκτωρ αναφέρεται με τις αρμοδιότητες και του στρατηγού, σε πάπυρο αναφέρεται ο Διοσκουρίδης ως *στρατηγοῦ ἤτοι ἐξάκτορος*.

Η θητεία του Εξάκτωρος ήταν ένα χρόνο και σε σπάνιες περιπτώσεις διετής, προϊστάμενος του ήταν ο διοικητής της επαρχίας. Αρχικά ο εξάκτωρ διοριζόνταν από τον αυτοκράτορα και από τα τέλη του 4ου αιώνα από την τοπική βουλή.

## Παραπομπές


## Πηγές
* Σολωμού Ιωάννα Γεωργίου, ''Ο θεσμός του εξάκτορος'', που διανέμεται με άδεια χρήσης: (CC BY-SA 3.0 GR), Αριστοτέλειο Πανεπιστήμιο Θεσσαλονίκης, Φιλοσοφική Σχολή, Τμήμα Ιστορίας και Αρχαιολογίας, 2015, ανακτήθηκε 21 Δεκεμβρίου 2018

Κατηγορία:Βυζαντινοί διοικητικοί τίτλοι
Κατηγορία:Αρχαίοι Ρωμαϊκοί τίτλοι
Κατηγορία:Βυζαντινοί δικαστικοί τίτλοι
Κατηγορία:Βυζαντινή Αίγυπτος
Αντρέα Βεντραμίν

Ο **Αντρέα Βεντραμίν** (Ιταλικά : *Andrea Vendramin*, Βενετία, 1393 - Βενετία, 5 Μαΐου 1478) ήταν Δόγης της Βενετίας (1476 - 1478) την περίοδο που η Δημοκρατία της Βενετίας έφτασε στο αποκορύφωμα της, ο μόνος από τη Οικογένεια Βεντραμίν που έφτασε στο αξίωμα. Η μητέρα του Μαρία Μικιέλ και η σύζυγος του Ρεγγίνα Γκραντενίγκο προέρχονταν από οικογένειες δόγηδων. Υπηρέτησε σαν Βενετός Πραίτωρ στην Ρώμη, την σύντομη περίοδο που κυβέρνησε τελείωσε ο Β΄ Βένετο - Τουρκικός Πόλεμος, πέθανε από την Πανώλη. 

## Δόγης της Βενετίας

Η διαδικασία της εκλογής νέου δόγη έφερε διαμάχες στο Συμβούλιο με άσχημα αποτελέσματα, ο Αντώνιο Φελέτο φυλακίστηκε (1477), αργότερα εξορίστηκε και ομολόγησε ότι το Συμβούλιο των 41 δέχτηκε πιέσεις να εκλέξει δόγη έναν τυρέμπορο. Ο χρονικογράφος Μαλιπιέρο τονίζει ότι η εκλογή του Αντρέα Βεντραμίν κόστισε 160.000 δουκάτα, είχε προικίσει κάθε μια από τις έξι κόρες του με 6.000 - 7.000 δουκάτα και επέτρεψε στους γαμπρούς του να τα χρησιμοποιήσουν για την εκλογή του. Ο Αντρέα στην νεότητα του εξόπλιζε μαζί με τον αδελφό του Λούκα ένα πλοίο για την Αλεξάνδρεια με τόσα αγαθά ικανά να γεμίσουν ένα με ενάμισι μαγειρεία, ακόμα και οι υπάλληλοι του ζούσαν πλούσια από τις δραστηριότητες του.

## Ταφικό μνημείο

Το ταφικό του μνημείο στον Ναό Αγίων Ιωάννου και Παύλου τόπο ταφής των δόγηδων από τον 15ο αιώνα ήταν τόσο πολυτελές που θεωρείται *"το πλουσιότερο μνημείο της Αναγεννησιακής Βενετίας"*. Το μνημείο κατασκευάστηκε από τον γλύπτη Τούλλιο Λομπάρντο (1493) και ολοκληρώθηκε από τον γλύπτη Αντρέα ντελ Βερρόκκιο. Το μνημείο προοριζόταν για την εκκλησία Σάντα Μαρία ντέι Σέρβι. Η προτομή του που σχεδιάστηκε από τον Τζεντίλε Μπελλίνι για την Συλλογή Φρικ με το όνομα του ανήκε στον διάδοχο του Τζοβάννι Μοτσενίγκο. Μετά τον θάνατο του η χήρα του παντρεύτηκε τον αδελφό του Λούκα.

## Παραπομπές
 		


## Πηγές

*Lane, Frederic C. (1944). "Family Partnerships and Joint Ventures in the Venetian Republic".

## Εξωτερικοί σύνδεσμοι

*Τάφος του Αντρέα Βεντραμίν 

Κατηγορία:Δόγηδες της Βενετίας
Anurakthi

Η ***Anurakthi*** είναι Σανσκριτική ταινία που γυρίστηκε στην Κεράλα της Ινδίας. Η ταινία μιλά για την Ινδική τέχνη Κουντιγιάτομ. Αυτή είναι η πρώτη Σανσκριτική ταινία που περιέχει μουσική επένδυση. Το τραγούδι γυρίστηκε σε 3D ενώ είναι και η πρώτη σανσκριτική ταινία 3D. Η ταινία προβλήθηκε και στο 48ο Διεθνές Φεστιβάλ Κινηματογράφου της Ινδίας που έλαβε χώρα στην Γκόα το 2017. Η ταινία κέρδισε το ειδικό βραβείο κριτικής επιτροπής για την καλύτερη περιφερειακή ταινία στο 5ο Διεθνές Φεστιβάλ Κινηματογράφου του Ρατζαστάν στη Τζαϊπούρ το 2018.

## Πλοκή
Η ταινία περιστρέφεται γύρω από έναν Παντζάμπι (Βάνι Βασίσθ) που φτάνει στην Κεράλα για να μάθει την αρχαία μορφή του χορού Κουντιγιάταμ από ένα επαγγελαμτία (Καλαμαντάλαμ Σίβαν Ναμπουντίρι). Ο γιος του δασκάλου ερωτεύεται με τον Παντζάμπι και αργότερα μπερδεύει τη σχέση μεταξύ του πατέρα και του μαθητή.

## Παραπομπές


## Εξωτερικοί σύνδεσμοι
* 

Κατηγορία:Ινδικές ταινίες
Κατηγορία:Ταινίες του 2017
Μπάριτσε (Στάρι Γκραντ)

Το **Μπάριτσε** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Στάρι Γκραντ, εντός του Καντονιού του Σαράγιεβο και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί του Στάρι Γκραντ (Σαράγιεβο)
Κατηγορία:Οικισμοί του Στάρι Γκραντ (Σαράγιεβο) με σερβική πληθυσμιακή πλειοψηφία
Κυματοθραύστης

[δεξιά|μικρογραφία|220x220εσ|Κυματοθραύστες δημιουργήσουν ασφαλέστερα λιμάνια, αλλά μπορεί επίσης να αποτελέσουν παγίδα [Ίζημα|ιζήματος που κινείται κατά μήκος της ακτής. Όρμος Αλαμάιτος, Καλιφόρνια είσοδος του καναλιού.]]
Οι **κυματοθραύστες** είναι δομές που έχουν κατασκευαστεί κοντά στις ακτές, ως μέρος της παράκτιας διαχείρισης ή για προστασία αγκυροβολίου από τα αποτελέσματα και του καιρού.

## Σκοπός των κυματοθραυστών
[μικρογραφία|Barra da Tijuca - [Ρίο ντε Τζανέιρο]]
Οι κυματοθραύστες μειώνουν την ένταση των κυμάτων στα παράκτια ύδατα και ως εκ τούτου μειώνεται η διάβρωση των ακτών καθώς επίσης παρέχουν ασφάλεια στο αγκυροβόλιο. Κυματοθραύστες μπορεί επίσης να είναι μικρές δομές με σκοπό να προστατεύσουν μια ελαφρώς επικλινή παραλία και να τοποθετηθούν 100 έως 300 πόδια από την ακτή και σε σχετικά ρηχά νερά.

Κατηγορία:Κατασκευή
Τζοβάννι Μοτσενίγκο

Ο **Τζοβάννι Μοτσενίγκο** (Ιταλικά : *Giovanni Mocenigo*, 1409 - 14 Σεπτεμβρίου 1485), μέλος της Οικογένειας Μοτσενίγκο και μικρότερος αδελφός του Πιέτρο Μοτσενίγκο ήταν Δόγης της Βενετίας (1478 - 14 Σεπτεμβρίου 1485). Πολέμησε στη θάλασσα απέναντι στον Οθωμανό σουλτάνο Μωάμεθ τον Πορθητή και στην ξηρά εναντίον του Έρκολε Α΄ των Έστε, από τον οποίο ανακατέλαβε το Ροβίγκο και την Πολεσίν. Την Άνοιξη του 1485 θα κυριεύσει τη Ζάκυνθο που βρισκόταν από το 1481 στα χέρια του Antonio Tocco και θα διατηρηθεί στη Βενετική επικράτεια έως και το τέλος της ίδιας της δημοκρατίας το 1797. Τάφηκε στον Ναό Αγίων Ιωάννου και Παύλου, τον παραδοσιακό τόπο ταφής των δόγηδων της Βενετίας από τον 15ο αιώνα. Η σύζυγός του, Ταντέα Μικιέλ (πέθανε το 1479) ήταν η τελευταία δόγισσα, που η στέψη της έγινε στη Βενετία, μέχρι τη Ζίλια Ντάντολο, σύζυγο του Λορέντσο Πρίουλι περίπου έναν αιώνα αργότερα (1557).

## Τέχνη

Στο βιντεοπαιχνίδι Assassin's Creed II ο Τζοβάννι Μοτσενίγκο δηλητηριάστηκε από τον φανταστικό εντολέα Κάρλος Γκριμάλντι, μέλος του Συμβουλίου των Δέκα και του Οίκου των Γκριμάλντι, στη συνέχεια έγινε δόγης ο Μάρκο Μπαρμπαρίγκο. Η υπόθεση αυτή βασίστηκε σε πραγματικές πληροφορίες ότι ο Τζοβάννι Μοτσενίγκο δηλητηριάστηκε.

## Παραπομπές
 		


## Εξωτερικοί σύνδεσμοι

*Οι δόγισσες της Βενετίας

Κατηγορία:Δόγηδες της Βενετίας
Κατηγορία:Οικογένεια Μοτσενίγκο
Ευπρεπία

Η **Ευπρεπία Μονομαχίνα** από την Οικογένεια Μονομάχων ήταν Βυζαντινή πριγκίπισσα, αδελφή του Αυτοκράτορα Κωνσταντίνου Θ´ Μονομάχου. Ήταν κόρη του Θεοδοσίου Μονομάχου, αξιωματούχου της αυλής του Βασιλείου Β´ και του Κωνσταντίνου Η΄ των Μακεδόνων. H μητέρα της μάλλον λεγόταν Ειρήνη Ταρονίτισσα (ή Τορνίκαινα).

Η Ευπρεπεία αναμείχθηκε στα πολιτικά πράγματα της εποχής: ήταν αντίθετη προς τον Αυτοκράτορα αδελφό της και τον κατέκρινε για την σχέση του με την Σκλήραινα. Διατηρούσε σχέση με τον Λέοντα Τορνίκιο, που είχε κάνει στάση κατά του αδελφού της. Τέλος ο Κωνσταντίνος Θ΄, για την σχέση της και την υποστήριξη της προς τον Τορνίκιο, την εξόρισε μακριά από την Κωνσταντινούπολη. Ο Μιχαήλ Ψελλός γράφει ότι η Ευπρέπεια διατηρούσε σχέση και υποστήριζε τον Τορνίκιο από αντίδραση στον αδελφό της, επειδή ο Κωνσταντίνος Θ΄ τον αντιπαθούσε.

## Παραπομπές


Κατηγορία:Δυναστεία των Μακεδόνων
Κατηγορία:Βυζαντινοί του 11ου αιώνα
Στάρι Γκραντ (Σαράγιεβο)

Το **Στάρι Γκραντ** (κυριλλικά: ) είναι δήμος της Βοσνίας και Ερζεγοβίνης εντός του Καντονιού του Σαράγιεβο και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε  κατοίκους, εκ των οποίων οι  ήσαν κάτοικοι του αστικού τμήματος του δήμου.

Ο Δήμος του Στάρι Γκραντ είναι ένας εκ των τεσσάρων δήμων οι οποίοι αποτελούν την Πόλη του Σαράγιεβο. Αποτελεί το παλαιότερο τμήμα της βοσνιακής πρωτεύουσας, με επίκεντρο την Μπαστσαρσία, την αγορά της παλαιάς πόλης, η οποία ανεγέρθηκε από τους Οθωμανούς κατά τη διάρκεια του 15ου αιώνα. Περιλαμβάνει ως αξιοθέατα αρκετά ξενοδοχεία και παλαιά μνημεία όπως το Τζαμί του Γαζί Χουσρέβ Μπέη, το Αυτοκρατορικό Τζαμί ή, ακόμη, ο Καθολικός Καθεδρικός Ναός της Ιεράς Καρδίας του Ιησού.

## Τοποθεσία

[μικρογραφία|κέντρο|Το [Καντόνιο του Σαράγιεβο - το Στάρι Γκραντ αντιστοιχεί στον αριθμό 7.]]

## Ιστορία

Μετά το πέρας του Πολέμου της Βοσνίας και κατόπιν των Συμφώνων του Ντέιτον (1995), τμήμα των οικισμών οι οποίοι υπάγονταν στον δήμο ενώθηκαν μεταξύ τους προκειμένου να δημιουργηθεί ο νέος δήμος του Ίστοτσνι Στάρι Γκραντ, ο οποίος εντάχθηκε στη Σερβική Δημοκρατία της Βοσνίας.

## Οικισμοί
Πέραν ενός τμήματος του Σαράγιεβο, ο δήμος αριθμεί 7 οικισμούς:

* Μπάριτσε
* Ντόνιε Μπίοσκο
* Φαλέτιτσι
* Γκόρνιε Μπίοσκο
* Χρέσα
* Μότσιοτσι
* Βούτσια Λούκα

## Δημογραφία
### Ιστορική εξέλιξη του πληθυσμού

### Κατανομή του πληθυσμού ανά εθνότητα (1991)
Το 1991, ο δήμος αριθμούσε  κατοίκους, οι οποίοι ήσαν κατανεμημένοι ως κάτωθι:

## Πολιτική
Έπειτα από τις τοπικές εκλογές του 2012, οι 31 έδρες της δημοτικής συνελεύσεως διαμοιράστηκαν όπως ακολουθεί:

Ο Ιμπράχιμ Χατζιμπάιριτς, μέλος της Συμμαχίας για ένα καλύτερο μέλλον της Βοσνίας και Ερζεγοβίνης (SBB BiH), εξελέγη δήμαρχος του δήμου.

## Πολιτισμός

## Αθλητισμός

## Εκπαίδευση

## Οικονομία

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
* 
*  


Κατηγορία:Δήμοι του Σαράγιεβο
Χώρες Α8

Οι **χώρες Α8**, επίσης γνωστές ως **ΕΕ8**, είναι μια ομάδα οκτώ από τις 10 χώρες που προσχώρησαν στην Ευρωπαϊκή Ένωση κατά τη διεύρυνση της το 2004. Συνήθως ομαδοποιούνται χωριστά από τα άλλα δύο μέλη που προσχώρησαν στην ένωση το 2004, την Κύπρο και τη Μάλτα, λόγω του σχετικά χαμηλότερου κατά κεφαλήν εισοδήματος σε σύγκριση με το μέσο όρο της ΕΕ. Οι χώρες ήταν οι παρακάτω:

* Τσεχία
* Εσθονία
* Ουγγαρία
* Λετονία
* Λιθουανία
* Πολωνία
* Σλοβακία
* Σλοβενία

Ένας συγκεκριμένος λόγος για την ομαδοποίηση των χωρών Α8 ήταν η προσδοκία ότι θα ήταν η προέλευση ενός νέου κύματος αύξησης της μετανάστευσης σε πλουσιότερες Ευρωπαϊκές χώρες. Στη συνέχεια όντως αποδείχτηκε ότι από εκεί θα ερχόταν ένα νέο κύμα μετανάστευσης, με πολλούς μετανάστες να ταξιδεύουν από τις χώρες αυτές σε πλουσιότερες χώρες εντός της ΕΕ.

## Παραπομπές

Κατηγορία:Οικονομία της Ευρωπαϊκής Ένωσης
Μέτρημα φύλλων

μικρογραφία|300x300εσ|Ένα παιχνίδι Μπλακ Τζακ σε εξέλιξη
Το **μέτρημα φύλλων** είναι μια τεχνική στο μπλακ τζακ που βασίζεται στην αρχή ότι αν η στοίβα των φύλλων που χρησιμοποιείται στο παιχνίδι έχει περισσότερα μεγάλα φύλλα από μικρά, το πλεονέκτημα που έχει ο παίκτης απέναντι στο καζίνο αυξάνεται.
Σε αυτή την περίπτωση, ο παίκτης μπορεί να έχει ακόμα και πλεονέκτημα σε βάθος χρόνου απέναντι στο καζίνο. Το πλεονέκτημα του παίκτη μπορεί συχνά να φτάσει ή και να ξεπεράσει το 2%. Αντίθετα, αν τα φύλλα είναι κατά κύριο λόγο μικρά, το πλεονέκτημα του καζίνο αυξάνεται.

Η βασική στρατηγική για το μέτρημα φύλλων είναι η εξής:

Τα φύλλα 2 έως 6 έχουν αξία +1. Οι άσοι, τα 10άρια και οι φιγούρες έχουν αξία -1. Τα υπόλοιπα μεσαία φύλλα, δηλαδή το 7, το 8 και το 9 έχουν αξία 0

Όσο μεγαλύτερο είναι το συνολικό άθροισμα τόσο πρέπει να αυξηθεί και το ποντάρισμα. Ταυτόχρονα, το συνολικό άθροισμα διαιρείται με ένα πολλαπλάσιο του αριθμού των τραπουλών που απομένουν. Το μπλακ τζακ συνήθως παίζεται με 6 έως 8 τράπουλες. Αν έχουν μείνει 4 τράπουλες, πρέπει να διαιρεθεί το συνολικό άθροισμα με 4. Κάνοντας τη διαίρεση προκύπτει αυτό που αποκαλείται «true count» (πραγματικό μέτρημα), το οποίο δίνει το πλεονέκτημα ή το μειονέκτημα που έχει ο παίκτης εκείνη τη στιγμή. Αν ο αριθμός από τις τράπουλες που απομένουν για μοίρασμα είναι μικρότερος ενώ το συνολικό θετικό άθροισμα παραμένει το ίδιο, τότε το πλεονέκτημά είναι υψηλότερο.

Κάθε πόντος από πραγματικό μέτρημα μειώνει το πλεονέκτημα του καζίνο κατά περίπου 0,5%. Άρα ο παίκτης έχει σημαντικό πλεονέκτημα όταν το πραγματικό μέτρημα είναι μεγαλύτερο ή ίσο με 2.

Πρέπει, επίσης, να σημειωθεί ότι η βασική στρατηγική πρέπει να προσαρμόζεται καθώς αλλάζει ο αριθμός των φύλλων στο «παπούτσι» (το μηχάνημα από το οποίο ο κρουπιέρης μοιράζει τα φύλλα). Για παράδειγμα, αν ο κρουπιέρης έχει ανοιχτό φύλλο 10 και ο παίκτης έχει σύνολο 15, η βασική στρατηγική συμβουλεύει τον παίκτη να τραβήξει και άλλο φύλλο. Αν, όμως, απομένει μεγάλος αριθμός μεγάλων φύλλων, η στρατηγική αλλάζει και τώρα είναι προτιμότερο να για τον παίκτη να σταματήσει.

Υπάρχουν κι άλλες στρατηγικές για το μέτρημα φύλλων. Το σημείο στο οποίο διαφέρουν μεταξύ τους είναι η μέθοδος με την οποία μετρούν τους άσους. Ο άσος παίζει πολύ σημαντικό ρόλο στο συγκεκριμένο παιχνίδι (χωρίς άσο δεν μπορεί να γίνει μπλακ τζακ το οποίο πληρώνεται με αναλογία 3:2).

Στο αυτόματο μπλακ τζακ , το μέτρημα φύλλων δεν δίνει κανένα πλεονέκτημα στον παίκτη αφού όλα τα φύλλα μοιράζονται με τυχαίο τρόπο. Αυτό σημαίνει ότι κάθε παιχνίδι παίζεται με μια καινούργια εικονική τράπουλα. Στο μπλακ τζακ με πραγματικό κρουπιέρη, σε επίγειο ή online καζίνο, είναι μέχρι ένα βαθμό εφικτό να χρησιμοποιήσει κανείς το μέτρημα φύλλων για να αποκτήσει πλεονέκτημα έναντι του καζίνο.

## Πηγές

* Πως γίνεται το μέτρημα φύλλων στο Μπλακ τζάκ
* Μαθηματική Ανάλυση του Μπλακ τζακ σε πραγματικές συνθήκες καζίνο

Κατηγορία:Χαρτοπαικτική ορολογία
Ελενίτα Βάργκας

Η **Ελενίτα Βάργκας** (Helenita Vargas, πλήρες όνομα: Sofia Helena Vargas Marulanda) γεννήθηκε στην πόλη Πουέρτο Τεχάδα (Puerto Tejada) της Κολομβίας στις 3 Μαρτίου του 1934 και πέθανε στο Κάλι την 7η Φεβρουαρίου 2011. Θεωρείται μία από τις σημαντικότερες κολομβιανές τραγουδίστριες και πρότυπο χάρη στο φιλελεύθερο πνεύμα και την τόλμη να κυνηγήσει το όνειρό της παλεύοντας κόντρα στο κατεστημένο, σε μια εποχή που η γυναικεία ανεξαρτησία ήταν απλώς ένα όνειρο.

Ήταν το τέταρτο παιδί της οικογένειας Βάργκας και φοίτησε σε οικοτροφείο θηλέων. Έδειξε από πολύ μικρή ηλικία το καλλιτεχνικό της δαιμόνιο αφού πριν καλά καλά μάθει να διαβάζει, είχε ξεκινήσει να μαθαίνει τραγούδια. Έχοντας χάσει χρονιές αλλά και με την είδηση του θανάτου του αδελφού της Αλμπέρτο, η Χελένα εγκατέλειψε το σχολείο χωρίς να ολοκληρώσει ποτέ τη φοίτησή της.

Πέθανε στις 7 Φεβρουαρίου 2011 στο Κάλι της Κολομβίας.

Η σειρά Φωνή Ελευθερίας, Ελενίτα Βάργκας (ισπανικά: La ronca de oro) είναι αφιερωμένη στη ζωή της.

## Παραπομπές


## Εξωτερικοί σύνδεσμοι
* 

Κατηγορία:Κολομβιανοί τραγουδιστές
Κατηγορία:Τραγουδίστριες
Αϊρίνε Παλσυτέ

Η **Αϊρίνε Παλσυτέ** (γενν. 13 Ιουλίου 1992 στο Κάουνας) είναι Λιθουανή αθλήτρια του στίβου που εξειδικεύεται στο άλμα εις ύψος.

Έχει κατακτήσει το χρυσό μετάλλιο στο Ευρωπαϊκό Πρωτάθλημα Κλειστού Στίβου 2017.

Έχει κατακτήσει το ασημένιο μετάλλιο στο Ευρωπαϊκό Πρωτάθλημα Στίβου 2016, ενώ την 4η θέση κατέκτησε στο Ευρωπαϊκό Πρωτάθλημα Στίβου 2018.

## Βιογραφία
Γεννήθηκε το 1992 στο Κάουνας. Το 1998, μεταγράφηκε σε σχολείο του Βίλνιους. Σήμερα σπουδάζει διαχείριση επιχειρηματικών πληροφοριών στο Πανεπιστήμιο Βίλνιους.

## Παραπομπές


Κατηγορία:Λιθουανοί αθλητές του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Γιούλια Λέβτσενκο

Η **Γιούλια Αντρίγιβνα Λέβτσενκο** (ουκρ. *Юлія Андріївна Левченко*, γενν. 28 Νοεμβρίου 1997, Μπαχμούτ) είναι Ουκρανή αθλήτρια του στίβου που εξειδικεύεται στο άλμα εις ύψος.

## Καριέρα
Είναι η αργυρή μεταλλιούχος στο Παγκόσμιο Πρωτάθλημα Στίβου 2017 με επίδοση 2.01 (), και συμμετείχε στο Παγκόσμιο Πρωτάθλημα Στίβου 2015 και στους Ολυμπιακούς Αγώνες 2016, χωρίς να προκριθεί στον τελικό.

Έχει ατομικά ρεκόρ 2.01 μ στον ανοιχτό στίβο (Λονδίνο 2017) και 1.94 μ στον κλειστό (Βελιγράδι 2017).

## Παραπομπές


Κατηγορία:Ουκρανές αθλήτριες του άλματος εις ύψος
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Πετρωνάς

Ο **Πετρωνάς** ήταν βυζαντινός αξιωματούχος, αδελφός τη αυτοκράτειρας Θεοδώρας.

Ήταν γιος του Μαρίνου, ανώτερου αξιωματικού, και της Θεοκτίστης. Είχε τα αξιώματα του πατρίκιου και δρουγγάριου της βίγλας και του δομέστικου των σχολών. 

Ο αυτοκράτορας Θεόφιλος τον έστειλε το 805 να εκτελέσει τον Θεόφοβο. Γιος του ήταν ο Μαριανός μετέπειτα έπαρχος της Κωνσταντινούπολης.

## Παραπομπές


Κατηγορία:Βυζαντινοί του 9ου αιώνα
Κατηγορία:Βυζαντινοί Πατρίκιοι
Κατηγορία:Δομέστικοι των Σχολών
Κατηγορία:Δρουγγάριοι της βίγλης
Μάρκο Μπαρμπαρίγκο

Ο **Μάρκο Μπαρμπαρίγκο** (Ιταλικά : *Marco Barbarigoc*, 1413 - 1486), 73ος Δόγης της Βενετίας (1485 - 1486) ήταν μεγαλύτερος γιος του Φραντσέσκο Μπαρμπαρίγκο.. Ο χρησμός του έγινε σε μια νέα σκάλα στην αυλή του ανακτόρου των δόγηδων που βρισκόταν σε άξονα με το καμπαναριό του Αγίου Μάρκου και την Πόρτα ντελλα Κάρτα.

## Δόγης της Βενετίας

Ο Μάρκο Μπαρμπαρίγκο εξελέγη δόγης της Βενετίας τον Σεπτέμβριο του 1485, διαδέχθηκε τον Τζοβάννι Μοτσενίγκο που πιθανότατα δηλητηριάστηκε. Ο Μάρκο πέθανε τον Αύγουστο του 1486 έναν χρόνο μετά την εκλογή του στην θέση του δόγη σε μια βίαιη σύγκρουση ανάμεσα στους ευγενείς με πρωταγωνιστή τον μικρότερο αδελφό του Αγκοστίνο Μπαρμπαρίγκο. Τον διαδέχθηκε ο ίδιος ο αδελφός του Αγκοστίνο (1465 - 1501) που ήταν Πραίτωρ όταν ο Μάρκο ήταν δόγης. Η σύζυγος του ονομαζόταν Λουκία Ρουζίνι (πέθανε το 1496), έπασχε από Υποχονδρίαση αλλά ήταν εξαιρετικά όμορφη. Τα ονόματα του ίδιου και του αδελφού του παρουσιάζονται από τον Δάσκαλο των αναγλύφων Μπαρμπαρίγκο που διακόσμησε τον τάφο τους.

## Τέχνη

Ο Μάρκο Μπαρμπαρίγκο εμφανίζεται στο βιντεοπαιχνίδι Assassin's Creed II σαν κακοποιός και ένας από τους δολοφονικούς στόχους. Ο Μπαρμπαρίγκο παρουσιάζεται σαν μαριονέτα του Μεγάλου Δασκάλου των Ναιτών Αλεξάνδρου Βοργία, ο σύμμαχος του Κάρλο Γκριμάλντι που μετείχε στο Συμβούλιο των Δέκα δολοφόνησε τον Τζοβάννι Μοτσενίγκο ώστε να επιτρέψει στον Μπαρμπαρίγκο να κυβερνήσει την Δημοκρατία της Βενετίας για τους Ναΐτες Ιππότες. Δολοφονήθηκε σε μια ομιλία του στο Καρναβάλι της Βενετίας από ένα μέλος των Ασασίνων αντιπάλων του Έτζιο Οντιτόρε ντα Φιρέντσε με ένα κρυφό όπλο.

## Παραπομπές
 		


## Πηγές

*Bowden, Oliver (2009). Assassin's Creed: Renaissance. Penguin Books Limited. p.&nbsp;528. ISBN 9780141046303.
*Paoletti, John T.; Radke, Gary M. (2005). Art in Renaissance Italy. Laurence King Publishing. p.&nbsp;576. ISBN 9781856694391.
*Staley, Edgcumbe (1910). University of California Libraries, ed. The dogaressas of Venice: The wives of the doges. London: T. W. Laurie. p.&nbsp;430.

## Εξωτερικοί σύνδεσμοι
*Πανηγύρι του Δογη Μάρκου Μπαρμπαρίγκο

Κατηγορία:Δόγηδες της Βενετίας
Μάσιμο Στάνο

Ο **Μάσιμο Στάνο** (*Massimo Stano*, γεννήθηκε 27 Φεβρουαρίου 1992) είναι Ιταλός αθλητής του στίβου που συμμετέχει στα αγωνίσματα βάδην. Στους Ολυμπιακούς Αγώνες του 2021 κέρδισε το χρυσό μετάλλιο στα 20 χιλιόμετρα βάδην, και έτσι είναι ο εν ενεργεία Ολυμπιονίκης στο αγώνισμα. Επίσης, είναι ο κάτοχος του παγκοσμίου ρεκόρ στα 35 χλμ. βάδην.

## Παραπομπές


Κατηγορία:Ιταλοί αθλητές του στίβου
Κατηγορία:Ιταλοί Ολυμπιονίκες 
Κατηγορία:Βαδιστές
Κατηγορία:Κάτοχοι μεταλλίων του Ιταλικού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Σεργκέι Σιρομπόκοφ

Ο **Σεργκέι Βλαντιμίροβιτς Σιρομπόκοφ** (Ρώσικα: Серге́й Влади́мирович Широбо́ков, γενν. 11 Φεβρουαρίου 1999) είναι Ρώσος αθλητής του στίβου που εξειδικεύεται στα αγωνίσματα βάδην.

Έχει κατακτήσει το ασημένιο μετάλλιο στα 20 χιλιόμετρα βάδην στο Παγκόσμιο Πρωτάθλημα Στίβου 2017. Το ατομικό του ρεκόρ στο αγώνισμα αυτό είναι 1:17.25, που επιτεύχθη τον Ιούνιο του 2018 στο Τσεμποκσάρυ.

## Μετάλλια

## Παραπομπές


Κατηγορία:Ρώσοι αθλητές του στίβου
Κατηγορία:Βαδιστές
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Αντόνιο Γκριμάνι

Ο **Αντόνιο Γκριμάνι** (Ιταλικά : *Antonio Grimani*, 28 Δεκεμβρίου 1434 - 7 Μαΐου 1523) ήταν Δόγης της Βενετίας (6 Ιουλίου 1521 - 7 Μαΐου 1523). Γεννήθηκε στην Βενετία από φτωχή οικογένεια, στην νεότητα του εργάστηκε σαν έμπορος και αναδείχτηκε σύντομα στις ψηλότερες θέσεις της πόλης. 

## Αποτυχίες και εξορία

Διορίστηκε Διοικητής Ναυτικού (1494) μια σχετικά εύκολη δουλειά σε περίοδο ειρήνης αφού το μοναδικό του καθήκον ήταν να διατηρήσει την ηρεμία στην Αδριατική Θάλασσα. Η έκρηξη του πολέμου με την Οθωμανική Αυτοκρατορία (1499) τον έφερε σε πολύ δύσκολη θέση, άπειρος στον πόλεμο γνώρισε δυο διαδοχικές συντριβές : στην Σαπιέντζα (19 Αυγούστου 1499) και στην Ναυμαχία του Ζόγκλου (25 Αυγούστου 1499). Ο Αντόνιο Γκριμάνι καταδικάστηκε σε θάνατο, η ποινή μετατράπηκε σε εξορία στο νησί Τσρες, από εκεί δραπέτευσε για την Ρώμη (1509). 

## Δόγης της Βενετίας

Με την παρέμβαση των γιων του που είχαν πολύ ψηλές θέσεις στην Δημοκρατία της Βενετίας επέστρεψε στην πατρίδα του, οι μεγάλες γνωριμίες που είχαν ιδιαίτερα οι γιοι του τον βοήθησαν να εκλεγεί Δόγης της Βενετίας αλλά υπέργηρος (6 Ιουλίου 1521). Οδήγησε την Βενετία στους Ιταλικούς πολέμους του 1521, μοναδικός του σύμμαχος ήταν ο Φραγκίσκος Α΄ της Γαλλίας που δεν τον εγκατέλειψε ποτέ. Μετά την Γαλλική ήττα στην *μάχη του Μπικόκα* άρχισε να ανησυχεί έντονα για την πορεία του πολέμου αλλά πέθανε, έδωσε εντολή στον διάδοχο του Αντρέα Γκρίττι να προχωρήσει σε συμφωνία με τον αυτοκράτορα Κάρολο Κουίντο. Παντρεύτηκε την Αικατερίνη Λορεντάν, ένας από τους γιους του ήταν ο διάσημος καρδινάλιος Ντομένικο Γκριμάνι(1493).

## Παραπομπές
 		


## Πηγές

*Norwich, John Julius (1989). A History of Venice. New York: Vintage Books.

## Εξωτερικοί σύνδεσμοι

*Οι δόγισσες της Βενετίας

Κατηγορία:Δόγηδες της Βενετίας
Αντονιο
Αντρέα Γκρίττι

Ο **Αντρέα Γκρίττι** (1455 - 1538) ήταν Δόγης της Βενετίας (1523 - 1538) μετά από μια πετυχημένη διπλωματική και στρατιωτική σταδιοδρομία. 

## Έμπορος στην Κωνσταντινούπολη

Γεννήθηκε στην Βερόνα και έζησε στην νεότητα του στην Κωνσταντινούπολη σαν έμπορος που εξυπηρετούσε τα Βενετσιάνικα συμφέροντα. Στα τέλη της δεκαετίας του 1490 ενώ οι σχέσεις ανάμεσα στην Δημοκρατία της Βενετίας και την Οθωμανική Αυτοκρατορία βρέθηκαν σε κρίσιμο σημείο άρχισε να πληροφορεί μυστικά την πατρίδα του για τις κινήσεις του Οθωμανικού ναυτικού. Ο ρόλος του αποκαλύφτηκε και φυλακίστηκε με την κατηγορία της κατασκοπείας, γλύτωσε την θανατική καταδίκη λόγω της φιλίας του με τον Μεγάλο Βεζίρη και ελευθερώθηκε σε μερικά χρόνια.

## Στρατιωτικές υπηρεσίες

Στις αρχές του 16ου αιώνα η Βενετία έχασε σχεδόν όλες τις κτήσεις της στην Ιταλική χερσόνησο, ο Αντρέα Γκρίττι ήταν πρωταγωνιστής στις εξελίξεις που ακολούθησαν με στόχο την ανάκτηση των περιοχών. Μετά την ήττα των Βενετών στην *μάχη του Αγκναντέλλο* (1509) διορίστηκε Προβλεπτής του Βενετσιάνικου στρατού στο Τρεβίζο. Το Συμβούλιο των Δέκα του έδωσε εντολή να υποστηρίξει τις εξεγέρσεις απέναντι στους κατακτητές, από την θέση αυτή μπόρεσε επιτυχώς να ανακτήσει την Πάντοβα και να την υπερασπιστεί στην συνέχεια από τον αυτοκράτορα. 

Μετά τον θάνατο του Νικολό ντι Πιτιγκλιάνο ανέλαβε την ηγεσία του Βενετσιάνικου στρατού αλλά οπισθοχώρησε μπροστά στην προέλαση των Γάλλων. Συνέχισε να είναι Προβλεπτής στους πολέμους που ακολούθησαν στην *"Συμμαχία του Καμπραί"*, ξεκίνησε διαπραγματεύσεις με τον Φραγκίσκο Α΄ της Γαλλίας που είχαν σαν αποτέλεσμα να συμμαχήσει η Δημοκρατία της Βενετίας με τους Γάλλους.

## Δόγης της Βενετίας

Όταν εξελέγη Δόγης της Βενετίας (1523) έκλεισε συμφωνία με τον αυτοκράτορα Κάρολο Κουίντο και του υποσχέθηκε να κρατήσει ουδετερότητα η Βενετία στους Ιταλικούς πολέμους. Η Δημοκρατία δεν ενεπλάκη στους πολέμους ανάμεσα στον Κάρολο Κουίντο και τον Φραγκίσκο Α΄, το καθήκον του ήταν μονάχα να εμποδίσει την προέλαση των Οθωμανών στην Ουγγαρία. Δεν μπόρεσε να εμποδίσει τον Σουλεϊμάν τον Μεγαλοπρεπή να επιτεθεί στην Κέρκυρα (1537) προκαλώντας την Βενετία να ξεκινήσει νέο πόλεμο με τους Οθωμανούς. H σύζυγος του ήταν η Μπενεντέττα Βεντραμίν.

## Παραπομπές
 		


## Πηγές

*Finlay, Robert, "Fabius Maximus in Venice: Doge Andrea Gritti, the War of Cambrai, and the Rise of Habsburg Hegemony, 1509-1530," Renaissance Quarterly 53:988–1031, Winter 2000.
*Gino Benzoni (2002). Dizionario Biografico degli Italiani - Volume 59
*Labalme P.H. & Sanguineti White L. (eds.) (2008) Venice, cità excelentissima: selections from the Renaissance diaries of Marino Sanudo, Johns Hopkins University Press, Baltimore.
*Norwich, John Julius (1989). A History of Venice. New York: Vintage Books.

## Εξωτερικοί σύνδεσμοι

*Οι δόγισσες της Βενετίας
*Αντρέα Γκρίττι

Κατηγορία:Δόγηδες της Βενετίας
Βασίλι Μίζινοφ

Ο **Βασίλι Μίζινοφ** (γενν. 29 Δεκεμβρίου 1997) είναι Ρώσος αθλητής του στίβου που εξειδικεύεται στα αγωνίσματα βάδην.

Κατέκτησε το χάλκινο μετάλλιο στα 20 χιλιόμετρα βάδην στο Ευρωπαϊκό Πρωτάθλημα Στίβου 2018.

Έχει ατομικό ρεκόρ 1:18:54 στα 20 χλμ. βάδην (2018).

## Παραπομπές


Κατηγορία:Ρώσοι αθλητές του στίβου
Κατηγορία:Βαδιστές
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Νιλς Μπρέμπαχ

Ο **Νιλς Μπρέμπαχ** (γενν. 23 Φεβρουαρίου 1993) είναι Γερμανός αθλητής του στίβου που εξειδικεύεται στα αγωνίσματα βάδην. Συμμετείχε στο Παγκόσμιο Πρωτάθλημα Στίβου 2015, στα 20 χιλιόμετρα βάδην. Στο ίδιο αγώνισμα συμμετείχε και στους Ολυμπιακούς Αγώνες 2016, τερματίζοντας 38ος.

## Παραπομπές


Κατηγορία:Γερμανοί αθλητές του στίβου
Κατηγορία:Βαδιστές
Κατηγορία:Αθλητές του στίβου στους Θερινούς Ολυμπιακούς Αγώνες 2016
Ευρωπαϊκό Πρωτάθλημα Στίβου 2018 – 20 χιλιόμετρα βάδην ανδρών

Τα **[[20 χιλιόμετρα βάδην]] ανδρών** ήταν ένα από τα αγωνίσματα στο Ευρωπαϊκό Πρωτάθλημα Στίβου 2018 που πραγματοποιήθηκε στις 11 Αυγούστου 2018.

## Ρεκόρ

## Πρόγραμμα

## Αποτελέσματα

### Τελικός

## Παραπομπές


Κατηγορία:Αγωνίσματα στο Ευρωπαϊκό Πρωτάθλημα Στίβου 2018
Κατηγορία:Βάδην στο Ευρωπαϊκό Πρωτάθλημα Στίβου